**Tăceri**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ti-am șters o lacrimă cu un sărut

Iar buzele-au simțit durerea ta,

Te țin în brațe, tandru și tăcut...

Tăcerea mea o ascultă pe a ta.

Când degetul pe buze ți l-am pus

Oprindu-te să-mi spui că mă iubești,

N-am vrut să-mi spui nimic in plus...

Tăcerile îmi spun tot ce gândești.

Cuvintele în zborul infinit

Ne poartă-n ceruri 'nalte și-napoi,

Dar se vor pierde iar în asfințit...

Tăcerea va rămâne între noi

Căprar Florin

Sursă foto-internet